# Pagafantas

Pagafantas és una pel·lícula espanyola dirigida per Borja Cobeaga i protagonitzada, entre d'altres, per Gorka Otxoa, Sabrina Garciarena i Óscar Ladoire. Rodada a Bilbao, la pel·lícula es va estrenar el 24 d'abril de 2009 en el Festival de Màlaga i, en cinemes, el 3 de juliol del mateix any.

## Sinopsi

Chema (Gorka Otxoa) és un jove que decideix deixar a la seva xicota de tota la vida perquè «aspira a una cosa millor». No obstant això, no coneix a cap noia per al seu propòsit. Una nit coneix Claudia (Sabrina Garciarena), una argentina de la que acaba corprenent-se, però que no té papers de residència. Seguint els consells del seu oncle Jaime (Óscar Ladoire), un fracassat en l'amor, farà el possible per conquistar-la, arribant fins i tot a mentir sobre la seva vida. No obstant això, ella el veu com un simple amic i aprofita en el seu propi benefici l'amor que Chema li professa. La cosa es complica amb l'arribada del promès de Claudia, Sebastián (Michel Brown).

## Repartiment

* Gorka Otxoa: Chema
* Sabrina Garciarena: Claudia
* Julián López: Rubén
* Kiti Mánver: Gloria
* Óscar Ladoire: Tío Jaime
* María Asquerino: Señora Begoña
* Michel Brown: Sebastián
* Teresa Hurtado de Ory: Noia discoteca
* Bárbara Santa-Cruz: Elisa
* Ernesto Sevilla: Cosí 1
* Mauro Muñiz de Urquiza: Iñaki
* Maribel Salas: Sara
* Santi Ugalde: Operari neteja
* Alfonso Torregrosa: comissari

## Premis

| Any | Premi | Categoria | Candidat | Resultat |
| 2009 | Festival de Màlaga | Premi de la crítica | Pagafantas | Guanyador |
| 2009 | Festival de Màlaga | Millor guionista novell | Borja Cobeaga i Diego San José | Guanyador |
| 2009 | Premis Sant Jordi | Millor actor en pel·lícula espanyola | Óscar Ladoire | Guanyador |
| 2009 | Premis Sant Jordi | Millor òpera prima | Pagafantas | Guanyadora |
| 2010 | Medalles del Cercle d'Escriptors Cinematogràfics | Millor actriu secundària | Kiti Mánver | Guanyadora |
| 2010 | Medalles del Cercle d'Escriptors Cinematogràfics | Millor guió original | Borja Cobeaga i Diego San José | Nominats |
| 2010 | Medalles del Cercle d'Escriptors Cinematogràfics | Premi revelació | Borja Cobeaga | Nominat |
| 2010 | Premis Goya | Millor direcció novella | Borja Cobeaga | Nominat |
| 2010 | Premis Goya | Millor actor revelació | Gorka Otxoa | Nominat |
| 2010 | Premis Turia | Millor opera prima | Pagafantas | Guanyador |
| 2010 | Premis Turia | Millor actor revelació | Gorka Otxoa | Guanyador |

## Anècdotes

L'embarcació tradicional Ortube de Bermeo (Biscaia) participa en una escena de la pel·lícula. Construït per Drassanes Muruaga en 1979, aquest pesquer de 37,9 m es va mantenir en actiu fins a l'any 2002, després de la qual cosa va passar a ser conservat a la localitat biscaïna.

## Referències

* ↑ «Pagafantas». [Consulta: 17 novembre 2014].
* ↑ «Borja Cobeaga rueda en Bilbo una comedia sobre la dificultad de ligar» (en castellà), 10-07-2008. [Consulta: 17 novembre 2014].
* ↑ Pagafantas a Fotogramas
* ↑ 'Pagafantas', tras su paso por el Festival de Málaga, llega a la cartelera, Diario Sur, 3 de juliol de 2009
* ↑ «'Celda 211', mejor película española en los Premios RNE Sant Jordi de Cinematografía». Europa Press, 25-01-2010 [Consulta: 7 gener 2019].
* ↑ «Medallas del CEC a la producción española de 2009». CEC. Arxivat de l'original el 2011-02-10. [Consulta: 2 març 2019].
* ↑ Pagafantas al web dels Premis Goya
* ↑ Arrancan los XIX Premios Turia con la presencia de Santiago Carrillo, Europa Press, 1 de juliol de 2010

## Enllaços externs

* Pàgina oficial